gu en en en gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu pt en es es en en en es en gu en en en en en en en en en gu gu gu en ga en en gu en it en gu gu en en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en en en en en
ગઝલ અષ્ટક + હસ્તાક્ષર ગઝલ – જિતેન્દ્ર પ્રજાપતિ – Aksharnaad.com
1 Jan, 2014  in કવિતા, ગઝલ તથા સર્વ પદ્ય  tagged જિતેન્દ્ર પ્રજાપતિ
નયન બ્હાર એને ન લાવી શકાયું,
રહ્યું એક આંસુ સદા ઓરમાયું.
હતું શાંત પાણી હતું શાંત મનડું,
પડી કાંકરી તો બધું ડહોળાયું.
અમે એક ચોમાસે નળિયાને પૂછયું,
પલળવું ગમ્યું? કે પરાણે તું ન્હાયું ?
મને એક તસવીરે ટીંગાતો જોઈ,
કહે ખાલીપો, હાશ બેઠા થવાયું.
કબુતરની માફક ગમે શાંત રહેવું,
અમારું કહ્યું એટલે ના કરાયું.
આવ, બે આંખો વહાવી જોઈએ.
પાનખરથી રોજ શું ડરવું હવે?
જીતવાનો આખરી ઉપાય છે આ,
પ્રશ્ન છે, એની રીતે કરશે રજુ,
હાર પણ કયારેક પચાવી જોઈએ.
ચાલ, કાગળ પર નદીને દોરીએ.
ફાયદો છે એ જ અત્તર છાંટવાનો,
ફુલ માફક આપણે પણ ફોરીએ.
આપી છે આંખે લીલી ઝંડી અહીં,
ના નથી કેવળ હવાનો ભોગ ત્યાં,
હૂંફને લીધે અમે બહુ મ્હોરીએ.
આગ હો કે હો પછી શીતળ ઘટા,
દ્રશ્ય થાય કે સહુ નયનમાં ઓરીએ.
દિવાલની સમેત બધું ધ્વસ્ત થઈ ગયું,
તારા ગયા પછી ઘર અસ્તવ્યસ્ત થઈ ગયું.
તારા વિયોગનું આ પરિણામ છે કે શું?
મારું હોવાપણુંય મને ત્રસ્ત થઈ ગયું.
સૂરજ ઉગ્યો હતો હજી તો પ્રેમનો મારા,
ના થઈ ખબર, કિરણ પ્રત્યેક શિદ અસ્ત થઈ ગયું.
તારા અભાવને અંગ ફૂટ્યા કરે હવે,
એનું હોવું કદી પગ, કદી હસ્ત થઈ ગયું.
તારા વિચાર માત્રથી જે ખુશ થઈ જતું,
મન એ; તારા જ લીધે વિષાદગ્રસ્ત થઈ ગયું.
એક ઈચ્છાને ઢબૂરી સાચવી છે,
મેં ગઝલ મારી અધૂરી સાચવી છે.
સાચવ્યું છે એણે મારા નામને તો,
મેં ય શ્રદ્ધાની સબૂરી સાચવી છે.
સાવ પાસે આવવાનું ક્યાં બન્યું છે,
ક્યાં કદી એણેય દૂરી સાચવી છે.
જખ્મનો ઉલ્લેખ મારા હાથમાં છે,
હસ્તરેખા મેં વલૂરી સાચવી છે.
હાંસિયો થઈ એક બાજુએ રહીને
પત્રમાં જગ્યા જરૂરી સાચવી છે.
મને મૂકીને જોજન દૂર ચાલ્યો જાય છે ચહેરો,
તમારી યાદ આવે એ ક્ષણે ગૂમ થાય છે ચહેરો.
નસીબનો સાથ ક્યારેય પણ અહીં મળતો નથી જેને,
નિહાળ્યું છે કે, એ સૌનો અહીં કરમાય છે ચહેરો.
પ્રથમ મેળાપથી છુટ્ટી પડેલી પ્રેમિકા કે’છે,
તમે ચાલ્યા ગયા તોયે હજી શરમાય છે ચહેરો.
ભૂલ્યા હો માર્ગ ત્યારે માત્ર પગલાંઓ જ નહીં કિન્તુ –
ધરી વ્યાકુળતાને ચોતરફ અટવાય છે ચહેરો.
લખું છું આજ વર્ષો બાદ એને પત્ર હું મિત્રો,
હજી પણ જેમને મારો અહીં સમજાય છે ચહેરો.
શ્વાસમાં એને અમે ક્યારેક સંકેલી હતી,
ચોતરફ મારા હવાની જે સતત હેલી હતી.
આગ કેરા આ બનાવે દોસ્ત હું નિર્દોષ છું,
હાથમાં દીવાસળી પહેલેથી સળગેલી હતી.
આજ વર્ષો બાદ એનો પત્ર મુજને સાંપડ્યો,
શી ખબર, અત્યાર લગ એ કોના પર ઘેલી હતી.
આયનો કેવળ હવે પ્રતિબિંબ બતાવે છે તને,
જાત તારી આમ તો પહેલેથી બહુ મેલી હતી.
કે ખરે ટાણે હું આંખે અશ્રુ ના લાવી શક્યો,
વાત રડવાની નહીં તો, મારે મન સહેલી હતી.
મહેક કેરો ખિતાબ આપીને
એ ગયા છે ગુલાબ આપીને
એક બસ એમને જ જોયા છે,
ખ્વાબને સહેજ દાબ આપીને.
હા, સવાલો સરળ હતા સર્વે,
એમ છૂટ્યા જવાબ આપીને.
પત્રની જરૂરીયાત લાગી નહીં,
પ્રેમ પામ્યો કિતાબ આપીને.
લ્યો હ્રદય આપને અર્પું છું હું,
આપશો શું? જનાબ આપીને..
આજે શ્રી જિતેન્દ્રભાઈ પ્રજાપતિનો જન્મદિવસ છે અને તેમને આપણી શુભેચ્છાઓ પાઠવવા તેમની જ આઠ ગઝલો અને એક પ્રલંબ લયની અતિસુંદર હસ્તાક્ષર ગઝલ પ્રસ્તુત કરવાથી વધુ ઉપર્યુક્ત માધ્યમ કયું હોઈ શકે? બધી જ ગઝલો સુંદર અને બંધારણની રીતે ચુસ્ત છે, પ્રલંબ લયની ગઝલ તો વળી એક અનોખા વિશ્વમાં જ લઈ જાય છે. આજની પેઢીના સંવેદનશીલ ગઝલકાર તરીકે જેમની ઓળખ પ્રસ્થાપિત થઈ ચૂકી છે તેવા શ્રી જિતેન્દ્ર પ્રજાપતિ અક્ષરનાદ સાથે ખૂબ પ્રાથમિક તબક્કાથી સંકળાયેલા છે, અક્ષરનાદની આ યાત્રામાં તેમનો સતત સહકાર અને શુભેચ્છાઓ મળતી રહી છે. તેઓ સતત આમ જ આગળ વધતા રહે, અર્થસભર, સંવેદનાસભર અને લાગણીશીલ કૃતિઓ દ્વારા આમ જ આપણી લાગણીઓને વાચા આપતા રહે એવી શુભેચ્છાઓ. ઈશ્વર તેમને દીર્ઘાયુ બક્ષે એવી અક્ષરનાદના સર્વે વાચકો વતી ઈશ્વરને પ્રાર્થના સાથે તેમની કૃતિઓ તેમને જ સાદર.
8 thoughts on “ગઝલ અષ્ટક + હસ્તાક્ષર ગઝલ – જિતેન્દ્ર પ્રજાપતિ”
hemal vaishnav January 5, 2014 at 12:11 AM
number#1 is very,very good.
hemal vaishnav January 5, 2014 at 12:09 AM
Good to see face and “hastakshar ” combo.
As far as GAZALS are concern..”LA..JAWAB”, is the only word comes to mind.
Has always enjoyed reading your creations.
natubhai January 2, 2014 at 12:06 PM
જન્મદિવસના ખુબ ખુબ અભિનંદન;
‘તારા અભાવને’ ગઝલ સ્પર્શ કરી ગઈ.
બીજી ગઝલો પણ અસરકારક છે. મજા આવી ગઈ.
Nitin January 2, 2014 at 11:54 AM
Many many happy returns of the day
bankimchandra shah January 1, 2014 at 4:03 PM
જન્મ દિવસ ના આભિનન્દન. સુન્દર ગઝલો……
sneha January 1, 2014 at 1:27 PM
Jitendrabhai ekdam saras gazals che
Rajesh Vyas "JAM" January 1, 2014 at 12:50 PM
જીતેન્દ્રભાઈ વિયોગ, વિરહ, ગમ, હતાશા આ બધામાં તો તમારો હાથ સારો બેસી ગયો છે તે તો તમે આવી લાજવાબ ક્રૂતિઓ રજુ કરીને સાબિત કરી દીધું છે. હવે કાંઈક પ્રેમ, રોમાંચ, જોશ, આશા, વિ. પર હાથ અજમાવશો તો વધું આનંદ આવશે.
પ્રભુ ના આશિર્વાદ સદૈવ આપન પર વરસતાં રહે.
R.M.Amodwal January 1, 2014 at 12:27 PM
Many Many returns of the Day : best wishes
enjoy the reading of Gazal. best like it ” namvi joiea
← જીવનનું સત્વ-તત્વ.. – જગદીશ પાણેરી
પાણી… (વાર્તા) – રવીન્દ્ર પારેખ →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
રાષ્ટ્રીય સંગ્રહાલય : ઈન્ડિયા ગેટની બાજુમાં ઉભેલો આપણા ઈતિહાસનો દરવાજો – જીજ્ઞેશ અધ્યારૂ
ડાઉનલોડ માટે આઠ નવા ઈ-પુસ્તકો
જીવન અંંતરંગ – લઘુનવલ (ભાગ ૭)
શ્રી શ્રી ફોન રોમિયો – યશવંત મહેતા
જીવન અંંતરંગ – લઘુનવલ (ભાગ ૬)
કર્ણાટકનું કાશ્મીર : કારવાર – જીજ્ઞેશ અધ્યારૂ
અધ્યાત્મનું સ્વરૂપ – ભાણદેવજી
જીવન અંંતરંગ – લઘુનવલ (ભાગ ૫)
શું છે આ ‘ગેમ ઑફ થ્રોન્સ’? – જીજ્ઞેશ અધ્યારૂ
ગલબો ગલબાખાન બને છે – રમણલાલ સોની
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (654)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (79)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·
· All Rights Reserved ·
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.